|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

03.02.2025 г.

**Ексклузивна премиера на „Гунди – легенда за любовта“ в А1 Видеотека на 14 февруари**

* *Филмът на режисьора Димитър Димитров проследява историята на легендарния български футболист Георги Аспарухов – Гунди.*
* *Клиентите на А1 ще могат да наемат продукцията за 48 часа на цена от 19,99 лв., като я гледат неограничено в този период.*
* *Заглавието е част от премиум селекцията на A1 Xplore TV, достъпна от удобството на дома.*

Най-успешният филм в модерната история на българското кино – *„Гунди – легенда за любовта“*, ще бъде наличен ексклузивно в А1 Видеотека на [A1 Xplore TV](https://www.a1.bg/a1-xplore-tv) от 14 февруари. Зрителите на A1 Видеотека ще могат да се насладят на тази емоционална кинематографична история от удобството на своя дом, като наемат филма за 48 часа срещу 19,99 лв.

През 2024 г. филмът на Димитър Димитров предизвика истински фурор в кината, като постави рекорд за най-гледано заглавие в България след 1989 г. с над 800 000 зрители. Сега феновете имат възможността да преживеят историята отново или да я открият за първи път в домашна обстановка от А1 Видеотека.

Лентата пренася зрителите в България от 60-те и 70-те години, разказвайки вдъхновяващата история на Георги Аспарухов – Гунди, един от най-обичаните футболисти на страната. Освен спортните му постижения, филмът разкрива и малко познати моменти от личния му живот, включително любовната му история с Величка Маркова – Лита. Чрез специални ефекти на екрана оживяват и някои от най-паметните мачове на Гунди.

Във филма участват Павел Иванов, Александра Свиленова, Димитър Маринов, Параскева Джукелова, Пенко Господинов, Емил Марков, Биляна Петринска, Стоян Радев, Александра Костова, Димитър Николов и други. Сценарист е Емил Бонев, режисьор – Димитър Димитров, а оператор – Борис Славков. Продуцентската работа е поверена на Иван Христов и Андрей Арнаудов от „Междинна станция“.

A1 Видеотека на [Xplore TV](https://www.a1.bg/a1-xplore-tv) предлага широка гама от български и международни филмови заглавия, които могат да се наемат за 48 часа с неограничен брой гледания. Благодарение на интегрирана система с изкуствен интелект, платформата препоръчва съдържание според предпочитанията на зрителите.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*